text: Juleferie i sommerhus populært
  28 december 2012 kl. 12.31
  Flere end normalt holder juleferie i sommerhus.
  Sommerhusudlejere har travlt lige nu.
  - Jeg kan ikke mindes, at vi har haft så god en udlejning mellem jul og nytår som i år, siger turist- og udviklingschef Bodil Glistrup Thomsen, Rømø-Tønder Turistforening.
  - De første julegæster kom allerede lørdag den 22. december og rejser hjem igen her mellem jul og nytår, mens næste hold kommer for at fejre nytårsaften og bliver her et par dage ind i det ny år. Det betyder, at vi får en udlejning i jule- og nytårsdagene, som ligger langt over gennemsnittet, siger Bodil Glistrup Thomsen.
  Det er både danskere og tyskere, der holder juleferie i sommerhusene langs vestkysten.
  